text: Politiet: Fredelig men travl nytårsfest!
  01 januar 2015 kl. 05.43
  Masser af feststemte og glade mennesker på gader og i nattelivet gav politiet meget at bestille. Overordnet set har det dog været en fredelig nytårsfest i det syd- og sønderjyske uden alvorlige ulykker. Det melder Sydøstjyllands Politi og Syd- og Sønderjyllands Politi samstemmende om nytårsmorgen.
  - Vi har haft nok at kikke til, selvom vi ind til klokken seks nytårsmorgen ikke har registret alvorlige uheld med fyrværkeri, siger vagtchef Lars Grønlund hos Sydøstjyllands Politi til TV SYD.
  Samme billede tegner sig hos Syd-og Sønderjyllands Politi.
  - Der har været en del tumult og nogle væltede fyrværkeri-batterier samt småbrande, men heldigvis ikke alvorlige ulykker, oplyser vagtchef Henrik Sønderskov til TV SYD.
  Så er telefonerne så småt ved at ringe ud efter en travl og hektisk nat uden større hændelser. Natholdet takker af  #politidk
  
  